**

**Upravni odjel za prostorno uređenje,**

 **graditeljstvo i zaštitu okoliša**

 KLASA: 112-03/17-01/3

 URBROJ: 2186/01-04-01/5-17-3

 Varaždin, 30. ožujak 2017.

Na temelju članka 19. stavka 2. i članka 29. stavka 1. i 2. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" broj 86/08 i 61/11), pročelnik Upravnog odjela za prostorno uređenje, graditeljstvo i zaštitu okoliša Grada Varaždina raspisuje

**OGLAS**

**za prijam u službu na određeno vrijeme**

**u Upravni odjel za prostorno uređenje, graditeljstvo i zaštitu okoliša Grada Varaždina**

**na radna mjesta:**

**1. VIŠI STRUČNI SURADNIK ZA POSLOVE graditeljstva**

 **- 1 izvršitelj / izvršiteljica**

 **- na određeno vrijeme zbog poslova čiji se opseg privremeno povećao**

Stručni uvjeti:

* magistar ili stručni specijalist arhitektonske ili građevinske struke,
* najmanje jedna godina radnog iskustva na poslovima za koje se traži stručno znanje

 magistra ili stručnog specijalista arhitektonske ili građevinske struke,

* položen državni stručni ispit,
* poznavanje rada na računalu.

**2. VIŠI STRUČNI REFERENT ZA POSLOVE GRADITELJSTVA**

 **- 2 izvršitelja / izvršiteljice**

 **- na određeno vrijeme zbog poslova čiji se opseg privremeno povećao**

Stručni uvjeti:

* sveučilišni prvostupnik ili stručni prvostupnik građevinske ili arhitektonskestruke,
* najmanje jedna godina radnog iskustva na poslovima za koje se traži stručno znanje sveučilišnog prvostupnika ili stručnog prvostupnika građevinske ili arhitektonske struke,
* položen državni stručni ispit,
* poznavanje rada na računalu.

Riječi i pojmovi koji imaju rodno značenje korišteni u ovom oglasu odnose se jednako na muški i ženski rod, bez obzira jesu li korišteni u muškom ili ženskom rodu.

Uvjet magistra struke ili stručnog specijalista struke te sveučilišnog ili stručnog prvostupnika struke, temeljem odredbe članka 35. Uredbe o klasifikaciji radnih mjesta u lokalnoj i područnoj (regionalnoj) samoupravi ("Narodne novine" broj 74/10 i [125/14](http://www.iusinfo.hr/Publication/Content.aspx?Sopi=NN2014B125A2384&Ver=2)), ispunjavaju i osobe koje su po ranijim propisima stekle visoku odnosno višu stručnu spremu.

Osim navedenih uvjeta, kandidati moraju ispunjavati i opće uvjete za prijam u službu koji su propisani odredbom članka 12. Zakona o službenicima i namještenicima u lokalnoj i područnoj (regionalnoj) samoupravi.

U službu ne može biti primljena osoba za čiji prijam postoje zapreke iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi.

Natjecati se mogu i kandidati koji nemaju položen državni stručni ispit, uz obvezu da ga polože u zakonskom roku.

Osobe se primaju u službu uz obvezni probni rad od dva mjeseca.

Na oglas se mogu javiti osobe oba spola.

Uz prijavu na oglas kandidati su dužni priložiti:

1. Životopis,
2. Dokaz o hrvatskom državljanstvu, sukladno članku 29. Stavku 1. Zakona o hrvatskom državljanstvu ("narodne novine" broj 53/91, 70/91, 28/92, 113/03, 4/94 i 130/11) - važeća osobna iskaznica, vojna iskaznica ili putovnica odnosno domovnica,
3. Dokaz o stečenoj traženoj stručnoj spremi (diploma odnosno svjedodžba za traženu stručnu spremu),
4. Dokaz o ukupnom radnom iskustvu sa stupnjem stručne spreme navedenim kao uvjet - elektronički zapis izdan od hrvatskog zavoda za mirovinsko osiguranje odnosno potvrdu izdanu od hrvatskog zavoda za mirovinsko osiguranje,
5. Potvrdu ili drugi odgovarajući dokaz o radnom iskustvu ostvarenom na poslovima za koje se traži odgovarajuće stručno znanje (ugovor o radu, potvrda poslodavca, rješenje o rasporedu i sl. Koji sadrži vrstu posla koji je obavljao, uvjet stručne spreme propisan za poslove koje obavljao i vremensko razdoblje u kojem je kandidat obavljao navedene poslove) za cijeli period naveden kao uvjet,
6. Uvjerenje nadležnog suda da se protiv podnositelja prijave ne vodi kazneni postupak (ne starije od 6 mjeseci),
7. Vlastoručno potpisanu izjavu da za prijam u službu ne postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi,
8. Uvjerenje o položenom državnom stručnom ispitu, ako ga je podnositelj prijave položio.

Prijavi na oglas **prilažu se čitke i pregledne preslike dokumenata**, **koje ne moraju biti ovjerene**. Izabrani kandidat dužan je prije donošenja rješenja o prijmu u službu na određeno vrijeme dostaviti na uvid originalne dokumente.

Uvjerenje o zdravstvenoj sposobnosti dostavlja izabrani kandidat nakon obavijesti o izboru, a prije donošenja rješenja o prijmu.

U prijavi na oglas navode se osobni podaci podnositelja prijave (osobno ime, OIB, datum i mjesto rođenja, adresa stanovanja, broj telefona ili mobitela, e-mail adresa) i naziv radnog mjesta na koje se prijavljuje uz vlastoručni potpis.

Kandidati su dužni u životopisu detaljno opisati poslove koje su do sada radili kako bi se usporedbom s opisom poslova radnog mjesta na koje su se javili moglo utvrditi ispunjavaju li propisani uvjet radnog iskustva na odgovarajućim poslovima.

Ako kandidat uz prijavu priloži dokumente u kojima osobni podaci nisu istovjetni, dužan je dostaviti i dokaz o njihovoj promjeni (preslik vjenčanog ili rodnog lista i sl.).

Kandidatom prijavljenim na oglas smatrat će se samo osoba koja podnese pravovremenu i urednu prijavu te ispunjava formalne uvjete iz oglasa. Urednom prijavom smatra se prijava koja je vlastoručno potpisana, sadrži sve osobne podatke i sve priloge navedene u oglasu.

Nepravodobne i nepotpune prijave neće se razmatrati. Osobe koje ne podnesu pravodobnu i urednu prijavu ili ne ispunjavaju formalne uvjete oglasa ne smatraju se kandidatima prijavljenim na oglas te će o tome biti obaviještene pisanim putem.

Povjerenstvo za provedbu oglasa utvrđuje popis kandidata prijavljenih na oglas koji imaju urednu prijavu i koji ispunjavaju formalne uvjete iz oglasa. Urednom prijavom smatra se potpuna prijava, odnosno prijava koja sadrži sve navedene podatke i priloge iz oglasa. Za kandidate koji ispunjavaju formalne uvjete oglasa provest će se prethodna provjera znanja i sposobnosti putem pisanog testiranja i intervjua.

Kandidati prijavljeni na oglas dužni su pristupiti prethodnoj provjeri znanja i sposobnosti bitnih za obavljanje poslova radnog mjesta za koje se primaju. Ako kandidat ne pristupi prethodnoj provjeri znanja i sposobnosti, smatra se da je povukao prijavu na oglas i više se ne smatra kandidatom.

Opis poslova i podaci o plaći radnih mjesta koje se popunjavaju oglasom, sadržaj i način na koji će se testirati kandidati koji ispunjavaju formalne uvjete i iz kojeg područja te pravni i drugi izvori za pripremanje kandidata za testiranje objavit će se na službenoj web-stranici Grada Varaždina [www.varazdin.hr](http://www.varazdin.hr).

Vrijeme i mjesto održavanja testiranja objavit će se najmanje pet (5) dana prije testiranja na istoj web-stranici i na oglasnoj ploči u prizemlju zgrade gradske uprave Grada Varaždina, Varaždin, Trg kralja Tomislava 1.

Kandidati koji se pozivaju na pravo prednosti pri zapošljavanju, dužni su se u prijavi na oglas pozvati na to pravo i imaju prednost u odnosu na ostale kandidate samo pod jednakim uvjetima. Da bi ostvario pravo prednosti pri zapošljavanju, kandidat koji ispunjava uvjete za ostvarivanje toga prava, dužan je uz prijavu na oglas priložiti sve dokaze o ispunjavaju traženih uvjeta, kao i rješenje o priznatom statusu, odnosno potvrdu o priznatom statusu.

Prijave s potrebnom dokumentacijom podnose se u roku **osam** dana od dana objave oglasa kod nadležne službe za zapošljavanje.

Prijave se podnose na adresu: Grad Varaždin, 42000 Varaždin, Trg kralja Tomislava 1, u zatvorenim omotnicama s naznakom: "**Ne otvaraj** - **Oglas za *\_\_\_\_\_\_\_\_\_\_\_\_\_\_\_***" *(****navesti radno mjesto*** *za koje se prijava podnosi)*.

O rezultatima izbora prijavljeni kandidati bit će obaviješteni u zakonskom roku, najkasnije u roku od 60 dana od isteka roka za podnošenje prijave. Po raspisanom oglasu ju ne mora se obaviti izbor te se donosi odluka o poništenju oglasa. Protiv odluke o poništenju oglasa nije dopušteno podnošenje pravnih lijekova.

PROČELNIK

Upravnog odjela za PROSTORNO UREĐENJE, GRADITELJSTVO I ZAŠTITU OKOLIŠA

Damir Mikulić